
ΔΕΛΤΙΟ ΤΥΠΟY

[bookmark: _Hlk235447648]Επίσκεψη Αρχηγού Λιμενικού Σώματος – Ελληνικής Ακτοφυλακής στην 9η Περιφερειακή Διοίκηση Λ.Σ.-ΕΛ.ΑΚΤ., στο Κεντρικό Λιμεναρχείο Μυτιλήνης και στον Λιμενικό Σταθμό Μήθυμνας

Την Παρασκευή 17-07-2026 και το Σάββατο 18-07-2026, ο Αρχηγός του Λιμενικού Σώματος - Ελληνικής Ακτοφυλακής, Αντιναύαρχος Λ.Σ. Χρήστος Κοντορουχάς, πραγματοποίησε υπηρεσιακή επίσκεψη στην 9η Περιφερειακή Διοίκηση Λ.Σ.-ΕΛ.ΑΚΤ., στο Κεντρικό Λιμεναρχείο Μυτιλήνης, καθώς και στον Λιμενικό Σταθμό Μήθυμνας.
Κατά τη διάρκεια της επίσκεψης του στις εν λόγω Υπηρεσίες, o κ. Αρχηγός συναντήθηκε με τον Διοικητή της 9ης Περιφερειακής Διοίκησης Λ.Σ.-ΕΛ.ΑΚΤ., Αρχιπλοίαρχο Λ.Σ. Νικόλαο Κωνσταντέλλη, καθώς και με τον Κεντρικό Λιμενάρχη Μυτιλήνης, Αντιπλοίαρχο Λ.Σ. Γεώργιο Κουλίκα, από τους οποίους ενημερώθηκε εκτενώς επί του επιτελούμενου έργου, των δραστηριοτήτων, καθώς και για τα ζητήματα που απασχολούν τις κατά τόπους Υπηρεσίες.
Παράλληλα, ο Αρχηγός Λ.Σ.-ΕΛ.ΑΚΤ, συνοδευόμενος από τον Διευθυντή του Κλάδου Α΄ (Ασφάλειας και Αστυνόμευσης) του Αρχηγείου Λ.Σ.-ΕΛ.ΑΚΤ, Υποναύαρχο Λ.Σ. Γεώργιο Χριστιανό, είχε την ευκαιρία να συνομιλήσει με τα στελέχη των εν λόγω Λιμενικών Αρχών, να επιθεωρήσει τα πλωτά σκάφη του Λ.Σ.-ΕΛ.ΑΚΤ. που επιχειρούν στην θαλάσσια περιοχή της Λέσβου και να συγχαρεί τους Κυβερνήτες και τα πληρώματα αυτών για το έργο που επιτελούν.
Στο πλαίσιο της επίσκεψής του, συναντήθηκε επίσης με τους αντίστοιχους Διοικητές της Στρατιωτικής Μεραρχίας Λέσβου (98 Α.Δ.Τ.Ε.) και του Ναυτικού Σταθμού Λέσβου (ΝΑ.Σ.ΛΕ.), τον Γενικό Περιφερειακό Αστυνομικό Διευθυντή Βορείου Αιγαίου καθώς και τον Αστυνομικό Διευθυντή Λέσβου, με τους οποίους συζητήθηκαν θέματα αμοιβαίου επιχειρησιακού ενδιαφέροντος.


Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr
0720542
image1.png




image2.png




